Patricio Arabolaza

Patricio Arabolaza Aramburu eli Patricio (17. maaliskuuta 1893 Irun – 12. maaliskuuta 1935 Irun) oli espanjalainen jalkapalloilija.

Patricio aloitti pelaamisen vuonna 1909 Racing de Irúnissa ja siirtyi vuonna 1915 Real Unióniin, joka syntyi Racingin yhdistyttyä toisen paikallisseuran Sportingin kanssa. Real Uniónissa hän pelasi lopettamiseensa asti vuoteen 1923. Hän saavutti joukkueissa Espanjan cupin vuosina 1913 ja 1918.

Patricio kuului vuoden 1920 kesäolympialaisissa hopeaa voittaneeseen Espanjan historian ensimmäiseen maajoukkueeseen. Vuosina 1920–1921 hän pelasi yhteensä viisi maaottelua, joissa hän teki yhden maalin.

Lähteet

Viitteet

Espanjalaiset jalkapalloilijat
Espanjalaiset olympiamitalistit
Vuonna 1893 syntyneet
Vuonna 1935 kuolleet